title: Exarc de Moncayo
text: Exarc de Moncayo (Jarque en castellano) ye un municipio de la provincia de Zaragoza (Aragón), situau en la comarca de l'Aranda. La suya población ye de 529 habitants (INE 2013), en una superficie de 43,11 km² y una densidat de población de 12,3 hab/km².
  
  Cheografía 
  Ye situau en la Val de l'Aranda, a piet de la Sierra de la Virchen. En esta localidat s'ha definiu la falla d'Exarc, que afecta a los materials paleozoicos de lo Macizo de Calatayú y Mont-albán, que desparte la Unidat de Mesons de la Unidat de Baduls, y tamién esta primera unidat de los materials no paleozoicos que bi ha a l'este.
  
  Toponimia 
  Lo toponimo Exarc ye d'orichen arabe (xarc significa orient en arabe), pero no ye de descartar que pueda estar una radiz celta (terminacions en -aco) arabizada. Seguntes Zurita este lugar ya existiba como Siarchum en 1147.
  
  Fegura como Siarga en un documento de 1158, quan lo Papa Hadrián IV confirmó a lo bispe de Zaragoza la posesión de las ilesias de la diocesi, y confirmó las mugas de lo bispato d'acuerdo con las que fació lo rei visigodo Wamba:
  
  En lo Fogache de 1495, ye mencionau como Xarch.
  
  Historia 
  Estió propiedat de los Fernández de Luna dica 1382, quan pasó a mans de los Urreya.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Restas d'o castiello.
   Ilesia d'a Presentación d'a Virchen.
   Ermita d'a Virchen d'o Rosario.
   Ermita de Sant Sabastián.
   Ermita d'a Virchen d'a Soledat.
  
  Curiosidatz 
  Exarc tenió la biblioteca mas important de temas aragoneses, la Biblioteca Moncayo, creyada por Santiago Marquina, padre de Luis Marquina, lo popular librero zaragozano. Esta biblioteca de temas y autors d'Aragón tien mas de 10.000 libros. Mientres yera en Exarc yera ubierta a lo publico en cheneral y a sobén visitada por investigadors y estudiosos; la prenió Ibercaja y la conserva en la Biblioteca José Sinués de Zaragoza.
  
  Fiestas 
   Virchen d'el Rosario, agosto.
   Patronals, setiembre.
  
  Referencias
  
  Vinclos externos